అక్బర్ సలీమ్ అనార్కలి
అక్బర్ సలీమ్ అనార్కలి 1978లో విడుదలైన తెలుగుచిత్రం. ఎన్.టి.ఆర్ అక్బర్ గా, బాలకృష్ణ సలీమ్ గా, దీప అనార్కలిగా నటించారు. హిందీ మొగల్ ఎ అజమ్ కొంత దీనికి ఆధారం. చిత్రం చాలా తక్కువ బడ్జెట్ లో తీయబడింది. చిత్ర ప్రత్యేకతలు -సి.నా.రె రచన (సంభాషణలు, పాటలు), సి.రామచంద్ర సంగీతం (హిందీ అనార్కలి సంగీత దర్శకులు), రఫీ నేపథ్యగానం (తారలెంతగా మెరిసేనో, సిపాయీ ఓ సిపాయీ, తానే మేలిముసుగు తీసి మొదలైనవి.)
అక్బర్ సలీమ్ అనార్కలీకి సంగీత దర్శకత్వం ప్రముఖ హిందీ సంగీత దర్శకుడు సి.రామచంద్ర వహించారు. ఇదే ఆయన సంగీత దర్శకత్వం వహించిన తొలి తెలుగు చిత్రం.
ఆషికి 2
ఆషికి 2 2013 లో ప్రపంచవ్యాప్తంగా విడుదలై అత్యంత విజయవంతమైన హిందీ చిత్రం. ఈ చిత్రం గతంలో వచ్చిన ఆషికి చిత్ర పరంపరలో రెండవది. ఇందులోని సంగీతము అమిత ప్రజాదరణ పొందింది. దేశవ్యాప్తంగా విడుదలైన బాలీవుడ్ చిత్రం ఆషికీ 2 చిత్రం వంద కోట్ల క్లబ్ చేరింది. ఈ చిత్రానికి మోహిత్ సూరి దర్శకుడు. ఆదిత్యారాయ్ కపూర్, శ్రద్ద కపూర్ లు నటించిన ఈ చిత్రం 2013 ఏప్రిల్ 26 తేదిన విడుదలైంది. 9 కోట్ల వ్యయంతో ముఖేశ్ భట్ నిర్మించిన ఈ చిత్రం విశేష్ ఫిల్మ్స్ ద్వారా విడుదలై తొలివారంలోనే వందకోట్ల కలెక్షన్లను సాధించింది..